JMART วิ่งแรง 6% ทำ “ออลไทม์ไฮ” โบรกมองดีล “เจ ฟินเทค-กุกมิน” หนุนกำไรโตยกกลุ่ม
JMART วิ่งแรง 6% ทำ “ออลไทม์ไฮ” โบรกมองดีล “เจ ฟินเทค-กุกมิน” หนุนกำไรโตยกกลุ่ม
2 ก.พ. 2564

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 15.29 น. อยู่ที่ 24 บาท บวก 1.40 บาท หรือ 6.19% สูงสุดที่ระดับ 24.10 บาท ต่ำสุดที่ระดับ 22.00 บาท ด้วยมูลค่าการซื้อขาย 2.93 พันล้านบาท

ด้าน บล.บัวหลวง ระบุในบทวิเคราะห์ แนะนำ “ซื้อ” หุ้น JMART โดยมองว่า การเข้าร่วมลงทุนในบริษัท เจ ฟินเทค จำกัด กับ KB Kookmin Card ได้เสร็จสิ้นสมบูรณ์แล้วในวันที่ 29 ม.ค.64 หลังจากนี้จะได้เห็นต้นทุนการเงินของ เจ ฟินเทค  จากการ Refinance หนี้ราว 3 พันล้านบาท ให้ดอกเบี้ยต่ำลง 1-2% เพราะใช้ศักยภาพจของ KB การเปิดมิติใหม่ของการให้บริการทางการเงินอย่างเต็มรูปแบบของกลุ่ม JMART เช่น E-lending, Credit card เป็นต้น
ทั้งนี้ การปิดดีลร่วมทุนได้ จะหนุนการเติบโตของกำไรทุกบริษัทฯภายใต้กลุ่ม JMART พร้อมให้ราคาเป้าหมาย 27.50 บาท